2021. gada .  Noteikumi Nr.

Rīgā (prot. Nr. . §)

**Grozījumi** **Ministru kabineta 2006. gada 16. maija noteikumos Nr. 407 "Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību, kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību"**

Izdoti saskaņā ar

Dzīvnieku aizsardzības likuma

10. panta 7. un 12. punktu un

Veterinārmedicīnas likuma

25. panta 6. un 11. punktu

1. Izdarīt Ministru kabineta 2006. gada 16. maija noteikumos Nr. 407 "Noteikumi par dzīvnieku labturības prasībām dzīvnieku patversmēs un dzīvnieku viesnīcās, kārtību, kādā dzīvnieku nodod dzīvnieku patversmē vai dzīvnieku viesnīcā, kā arī dzīvnieku patversmju un dzīvnieku viesnīcu reģistrācijas kārtību" ([Latvijas Vēstnesis](https://likumi.lv/ta/id/257682), 2006, 83., 148. nr., 2008, 179. nr., 2010, 245. nr., 2011, 99. nr.) šādus grozījumus:

1.1. aizstāt norādē, uz kāda likuma pamata noteikumi izdoti, vārdus un skaitļus "Veterinārmedicīnas likuma 25. panta 11. punktu" ar vārdiem un skaitļiem "Veterinārmedicīnas likuma 25. panta 6. un 11. punktu";

1.2. papildināt 1. punktu aiz vārda "viesnīcā" ar vārdiem "mājas (istabas) dzīvnieku reģistrācijas kārtību patversmē”;

1.3. papildināt III nodaļas nosaukumu aiz vārda "uzņemšanai" ar vārdu "reģistrācijai";

1.4. izteikt 23. punktu šādā redakcijā:

"23. Patversmes īpašnieks nekavējoties, bet ne vēlāk kā vienas stundas laikā pēc dzīvnieka ievietošanas patversmē pārbauda mājas (istabas) dzīvnieka identifikāciju un reģistrāciju Lauksaimniecības datu centra (turpmāk – datu centrs) mājas (istabas) dzīvnieku reģistra datubāzē (turpmāk – datubāze) un pēc tam rīkojas šādi:

23.1. ja pēc mājas (istabas) dzīvnieka identifikācijas un reģistrācijas datiem ir iespējams noteikt dzīvnieka īpašnieku vai turētāju, nekavējoties paziņo dzīvnieka īpašniekam par laiku un vietu, kur saņemt mājas (istabas) dzīvnieku;

23.2. ja pēc mājas (istabas) dzīvnieka identifikācijas un reģistrācijas datiem ir iespējams noteikt dzīvnieka īpašnieku vai turētāju, bet nav iespējams sazināties ar to, paziņo par mājas (istabas) dzīvnieku pašvaldībai, kuras administratīvajā teritorijā tas reģistrēts;

23.3. ja pēc mājas (istabas) dzīvnieka identifikācijas un reģistrācijas datiem nav iespējams noteikt dzīvnieka īpašnieku vai turētāju, nodrošina patversmē uzņemtā mājas (istabas) dzīvnieka īpašnieka vai turētāja meklēšanu;

23.4. ja 24 stundu laikā pēc paziņošanas īpašnieks neierodas pēc mājas (istabas) dzīvnieka, patversmes veterinārārsts datubāzē reģistrē mājas (istabas) dzīvnieka atrašanās vietu, nemainot mājas (istabas) dzīvnieka turēšanas vietu, bet norādot patversmes adresi, datumu un laiku, kad dzīvnieks ievietots patversmē;

23.5. ja suns nav identificēts un reģistrēts datubāzē, patversmes veterinārārsts 72 stundu laikā to apzīmē un reģistrē datubāzē, norādot patversmi kā suņa turētāju, un izsniedz tam mājas (istabas) dzīvnieka pasi.";

1.5. izteikt 23.1 punktu šādā redakcijā:

"23.1 Patversmes īpašnieks drīkst atdot suni līdzšinējam īpašniekam, atsavināt suni citai personai vai citai dienestā reģistrētai patversmei tikai tad, ja suns ir apzīmēts ar mikroshēmu, reģistrēts datubāzē un tam ir mājas (istabas) dzīvnieka pase.";

1.6. papildināt noteikumus ar 23.2, 23.3,23.4 un 23.5 punktu šādā redakcijā:

"23.2 Patversmes veterinārārsts, apzīmējot un reģistrējot suni, kā arī datubāzē reģistrējot mājas (istabas) dzīvnieka turēšanas vietas maiņu, ievēro normatīvajos aktos par mājas (istabas) dzīvnieku reģistrācijas kārtību noteikto.

23.3 Praktizējošs veterinārārsts datubāzē nekavējoties reģistrē notikumu ar dzīvnieku, ja saskaņā ar šo noteikumu 23. punktā noteikto reģistrētam sunim 14 dienu laikā ir atradies īpašnieks vai turētājs.

23.4 Ja 14 dienu laikā sunim nav atradies īpašnieks vai turētājs, 15. dienā pēc suņa ievietošanas patversmē datubāze reģistrē patversmi kā suņa īpašnieku.

23.5 Persona, kurai dzīvnieks ir atdots vai atsavināts, vai cita dienestā reģistrēta patversme, kurai tas nodots turēšanā, nodrošina patiesas un aktuālas informācijas reģistrēšanu datubāzē."

2. Noteikumi stājas spēkā 2022. gada 1. janvārī.

Ministru prezidents A. K. Kariņš

Zemkopības ministrs K. Gerhards